kardosdrur/scandi-wiki huggingface dataset:
Niels Højlund

Niels Juul Højlund (født 31. december 1931 på gården Julielund ved Allingåbro på Djursland, død 12. juni 2014) var en dansk forfatter og samfundsdebattør. 

Højlund var søn af et proprietærpar fra Djursland, Chresten Peter Højlund (død 1970) og hustru Anna Margrethe født Juul (død 1938), blev student fra Randers Statsskole i 1950 og uddannet cand. mag. i historie og kristendomskundskab fra Aarhus Universitet i 1958. Han var lærer ved Århus Dag- og Aftenseminarium, indtil han i 1959 kom til Askov Højskole, hvor han var underviser indtil 1968. Efter en periode ved Grønlands Radio arbejdede han som sognepræst i Ho-Oksby fra 1972 til 1976, hvorefter han var forstander for Ry Højskole i perioden 1976-1988 og medarbejder ved TV 2 fra 1988 til 1994, hvor hans debatprogram Højlunds Forsamlingshus gjorde ham kendt i den brede befolkning. Han arbejdede siden som blandt andet forfatter og foredragsholder.

Højlund var i sine unge dage medlem af SF og har også været sognerådsformand for partiet i Malt Sogn.

Niels Højlund var far til journalist og radiovært Gertrud Thisted Højlund og fik i alt ni børn.

Priser 
 Kristelig Lytter- og Fjernseer-Forenings Pris
 Bibliotekarforbundets Døssing-Pris
 Den Gyldne Grundtvig
 Landbrugets Kulturpris

Kilder 
 Kraks Blå Bog 2006.

Eksterne henvisninger 
 

Tv-værter fra Danmark
Folkehøjskolelærere fra Danmark
Folkehøjskoleforstandere fra Danmark
Skolefolk fra Danmark
Debattører fra Danmark
Ansatte ved TV 2
Faglitterære forfattere fra Danmark
Dansksprogede forfattere fra Danmark
Borgmestre fra SF
Personer fra Jylland
Personer i Kraks Blå Bog (afdøde)
Danskere i 1900-tallet
Danskere i 2000-tallet
Præster fra Danmark
Sognerådsformænd fra Danmark
Magistre fra Danmark
Studenter fra Randers Statsskole
Striben

Striben er oprettet af 3 sammenlagte fæstegårde i sidste halvdel af forrige årh. af N. P. Ahlmann, som en afbyggergård under Langholt. Gården ligger i Vester Hassing Sogn, Aalborg Kommune, Region Nordjylland. Hovedbygningen er opført i 1870.

Striben Gods er på 445 hektar med Myhren, Øster Toftegård og Bækmark.

Ejere af Striben 
(1868-1884) Nis Peter Ahlmann 
(1884-1902) Malte Sehested Hoff Ahlmann (søn) 
(1902-1908) Marie Hedevig Ahlmann (søster)
(1908-1917) Cathrine Marie Ahlmann gift Lorentzen (søster) / Niels Peter Ahlmann-Lorentzen (hendes søn)
(1917-1952) Niels Peter Ahlmann-Lorentzen  
(1952-1976) Jørgen Axel Lorentz Ahlmann-Lorentzen (søn)
(1976-1981) Malte Ahlmann-Lorentzen (søn) / Niels Lennert Ahlmann-Lorentzen (bror)
(1981-1995) Peter Myhren 
(1995-2021) Jens Laurits Myhren

Kilder 
 J. P. Trap: Danmark 5.udgave, Kraks Landbrug

Herregårde i Aalborg Amt
Herregårde i Aalborg Kommune
Langholt
Nedre Eiker

Nedre Eiker er en en tidligere kommune som fra 2020 blev sammenlagt med Drammen i Viken fylke i Norge.
Den grænser til Lier, Hof og Øvre Eiker. Sammen med Øvre Eiker er kommunen en del af landskabet Eiker.

Areal og befolkning 
De fleste af kommunens indbyggere bor i Mjøndalen, Krokstadelva, Solbergelva og Steinberg.

Drammenselven deler kommunen, Steinberg og Mjøndalen ligger syd for elven mens Krokstadelva og Solbergelva ligger på nordsiden.

Eksterne henvisninger 

 Nedre Eiker på snl.no

 
Viken
Tidligere kommuner i Norge
Julie Zangenberg

Julie Christine Krogh Zangenberg (født 30. november 1988) er en dansk skuespillerinde, der blev kendt for titelrollen i Klatretøsen, da hun var 13 år gammel.

Julie har været med i tre sæsoner af Live fra Bremen. og har bl.a. spillet den kvindelige hovedrolle i filmen Viceværten fra 2012 instrueret af Katrine Wiedemann. 

Hun har endvidere optrådt som kampagneansigt for Adidas Danmark i 2013 og arbejder som model, hvor hun er tilknyttet Scoop Models Danmark.

I oktober 2017 udgav Zangenberg sin første kogebog, Kærligheden til mad.

I 2016 startede hun tøjfirmaet Cozy by JZ, der i 2022 gik konkurs med en milliongæld.

Privatliv 
Zangenberg voksede op først i Vanløse, derefter på Frederiksberg og gik på N. Zahles skole. Hendes forældre er akademikere, der har en it-virksomhed. Hun er den førstefødte og har to yngre søstre. 

I 2008 dannede hun par med komikeren Michael Wulff.
I en periode i 2011 datede hun sangeren Rasmus Seebach.
Hun dannede i tre år par med den danske landsholdspiller i fodbold Nicklas Bendtner, før de slog op i august 2014. Senere i 2014 blev de dog kærester igen, og Zangenberg flyttede i februar 2015 til Wolfsburg, hvor Bendtner spillede. I 2016 afsluttede de forholdet igen. I 2020 blev hun forlovet med kokken Andreas Bagh, og i juni 2021 fødte hun parrets første barn, en søn.

Filmografi

Spillefilm

Tv-serier 
 Live fra Bremen (2010 - 2012) sæson 3-5 – forskellige roller
 Lykke (2011) afsnit 3 – Helena
 Zulu Djævleræs (2011) – værtinde
 Ludvig & Julemanden (2011) TV2 julekalender – den indemurede pige
 Danish Dynamite (2012) satireprogram – birolle
 Heartless (2013) ungdomsdrama – Sofie
 Backstage (2015) ungdoms-sitcom – 
 Adam & Eva (2015) – Snøvsen, værtinde 
 Hedensted High (2015) - elevrådsformand 
 GG Horsens (2019) - Sandra

Stemme til tegnefilm 
 En vild familie (The Wild Thornberrys Movie) (2002) – Liza 
 Trollz (2005-2007) – Topaz 
 Cowboy, Indianer og Hest (2011) – Bente
 Modig (Disney Pixar-film) (2012) – Prinsesse Merida

Teater 
 Pornotopia (2009 - 2010) – Hovedrolle

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
Fotomodeller fra Danmark
Blood on the Dance Floor

Blood on the Dance Floor er et Michael Jackson-album optaget i perioden 1995-1996 og udgivet i 1997. Albummet består af 5 nye sange, deriblandt det britiske #1 hit Blood on the Dance Floor, samt soundtracket til Michael Jackson filmen Ghost, med samme navn. Udover de 5 nye kompositioner er der 8 remix numre af HIStory sange. Albummet er verdens bedst sælgende remix album med 6 millioner solgte eksemplarer. Michael Jackson dedikerede albummet til Elton John, for at have hjulpet Jackson med at komme ud af hans pillemisbrug.

Indhold 
 "Blood on the Dance floor" 4.14
 "Morphine" 6.28
 "Superfly Sisters" 6.27
 "Ghost" 5.13
 "Is it Scary" 5.35
 "Scream Louder (Flyte Tyme Remix)" 5.26
 "Money (Fire Island Radio Edit)" 4.22
 "2 Bad (Refugee Camp Mix)" 3.33
 "Stranger in Moscow (Tee's In-House Club Mix)" 6.53
 "This Time Around (D.M. Radio Mix)" 4.05
 "Earth Song (Hani's Club Experience)" 7.55
 "You Are Not Alone (Classic Club Mix)" 7.37
 "HIStory (Tony Moran's HIStory Lesson)" 8.00

Michael Jackson-album
Album fra 1997
Drammenselven

Drammenselva er en af de største elve i Norge og afvander et areal på omkring 17.000 km², og har en vandføring på ca 300 m3 i sekundet. Elven er 48 km lang og løber fra Tyrifjorden ved Vikersund og møder havet inderst i Drammensfjorden i Drammen. 

Drammenselva er kendt som lakseelv fra Drammen og op til Hellefossen ved Hokksund. Rekorden for laks der er fanget i elven er fra 1934, hvor der blev fanget en på 34 kg.

Historie 
Tidligere blev elven brugt til tømmerflådning og en stor træforædlingsindustri med en række papir- og træforædlingsvirksomheder langs elven fra Vestfossen til Drammen. Dette resulterede i en voldsom forurening, men efter at de fleste papirfabrikker blev lukket i 1960'erne og 1970'erne er der rettet op på det igen.

Vandløb i Viken
Elven
Teton Range

Teton Range er en mindre bjergkæde i Rocky Mountains i det vestlige USA. Bjergkæden, der løber nord/syd ligger på grænsen mellem Idaho og Wyoming lige syd for Yellowstone National Park. Det meste af bjergkæden ligger inden for grænserne af Grand Teton National Park. Kæden betragtes som én af de smukkeste kæder i Rocky Mountains.

Bjergkædens højeste bjerge er Grand Teton på 4.197 meter (det næsthøjeste bjerg i Wyoming og nr. 38 i USA), Mount Owen på 3.940 m, Middle Teton på 3.903 m og Mount Moran på 3.842. Betydningen af navnet på bjergkæden er omdiskuteret. Nogle mener at det er navnet på en Sioux stamme (Teton Sioux), der levede i området før de hvide kom til. Andre mener at navnet er givet af en fransk pelsjæger, der som den første så bjergkæden fra Idaho-siden. I givet fald skulle "teton" være fransk slang for "brystvorter" og hentyde til bjergenes form. 

Langs bjergkæden ligger en række søer, blandt andre Jackson Lake, Jenny Lake, Bradely Lake og Phelps Lake. Langs bjergkæden løber også Snake River. Bjergkæden rummer en række gletsjere, hvoraf en stor del er ved at bortsmelte. Temperaturerne svinger meget fra sommer til vinter. Om sommeren kommer temperaturen op på 34-35 grader celsius, mens den om vinteren kommer ned på under -40 grader celsius. Den laveste temperatur, der er målt i området er -66 grader. Det gennemsnitlige årlige snefald i området er ca. 490 mm, mens der om sommeren og efteråret falder i gennemsnit 250 mm regn.

Eksterne henvisninger 

Bjerge i Grand Teton National Park 
Info om Teton kæden

Bjerge i USA
Wyoming
Nonny Sand

Nonny Sand (født 26. marts 1961) er en dansk skuespiller og voksenunderviser, uddannet fra Statens Teaterskole i 1987.

Filmografi 
 Du er ikke alene (1978)
 De uanstændige (1983)
 Time Out (1988)
 Bryllupsfotografen (1994)

Tv-serier 
 Station 13 (1988-89)

Eksterne henvisninger 
 
 Teatret RiffRaff

Skuespillere fra Danmark
Peter Christian Abildgaard

Peter Christian Abildgaard (født 22. december 1740 i København, død 21. januar 1801 sammesteds) var en dansk læge og veterinær. Han blev taget ud af Metropolitanskolen af faderen Søren Abildgaard, da der ikke var penge til at han kunne læse videre. I stedet blev han sat i apotekerlære og fik mulighed for at lære kemi, og det lykkedes ham efter fem år at komme på Københavns Universitet, hvor han studerede medicin. Her excellerede han og var blandt tre udvalgte medicinstuderende, som af Frederik 5. blev sendt til Lyon for på denne bys veterinærskole at lære at behandle den grasserende kvægsyge.

På Struensees opfordring grundlagde han i 1773 på Christianshavn Veterinærskolen, som er en af Europas ældste, og hvis første bibliotek bestod af Abildgaards egen bogsamling.

Skolen blev i 1858 flyttet til Frederiksberg som Den Kongelige Veterinær- og Landbohøjskole, som 1. januar 2007 fusionerede med Københavns Universitet, hvor der undervises både i veterinær- og jordbrugsfag.

Abildgaard grundlagde desuden i 1789 Naturhistorisk Selskab. Til hans disciple hørte den svenske anatom Arvid Florman. Han var desuden selv en bogsamler, og afhændede ved sin død sin samling på 2.156 bind til Veterinærskolen.

Han er begravet på Assistens Kirkegård i København, hvorpå er rejst et monument med skulpturer udført af hans bror, Nicolai Abildgaard, og indskrift forfattet af vennen Christian Colbjørnsen.

Henvisninger

Litteratur 
 Sigurd Andersen (red.), P.C. Abildgaard (1740-1801) : biography & bibliography, Faculty of Veterinary Science, Royal Danish Veterinary and Agricultural University, 1985. .
 Dansk veterinærhistorisk Aarbog, 1940. Jubilæumsnummer for 200-året for Abildgaards fødsel, og indeholder udelukkende artikler om Abildgaard og hans virke ved Veterinærskolen.

Eksterne henvisninger 
 
 
 

Danskere i 1700-tallet
Ansatte ved Den Kongelige Veterinær- og Landbohøjskole
Medlemmer af Kungliga Vetenskapsakademien
Medlemmer af Videnskabernes Selskab
Bogsamlere fra Danmark
Personer fra København
Tegnere fra Danmark
Illustratorer fra Danmark
Dyrlæger fra Danmark
Præsidenter for Det Kongelige Danske Landhusholdningsselskab
Personer i oplysningstiden
Det Teologiske Fakultet (Aarhus Universitet)

Det Teologiske Fakultet var fra 1942 til 2011 et selvstændigt fakultet på Aarhus Universitet, hvor det blev lagt sammen med Det Humanistiske Fakultet og Danmarks Pædagogiske Universitetsskole til Faculty of Arts. I dag udgør teologi en selvstændig afdeling placeret i Nobelparken som et af de største teologiske fagmiljøer i Norden.

Fakultetet blev grundlagt 1942 og har bl.a. huset Aarhusteologerne.

Udvalgte ansatte 

 Anders-Christian Jacobsen, professor MSO
 Dan Enok Sørensen, studielektor, cand.mag.
 Christian Thodberg, professor, konfessionarius
 Else Marie Aagaard, professor
 Eve-Marie Becker, dr.theol. habil., professor
 Jes Fabricius Møller, professor MSO
 Johannes Sløk, professor
 Johannes Aagaard, professor
 K.E. Løgstrup, professor

 Kirsten Nielsen, professor
 Ole Davidsen, studielektor, dr.theol.
 Peter Lodberg, lektor, dr.theol.
 P.G. Lindhardt, professor, dr.theol
 Regin Prenter, professor
 Svend Andersen, professor, dr. theol.
 Troels Nørager, lektor, dr.theol.
 Ulrik Becker Nissen, lektor
 Ulla Schmidt, dr.theol., professor MSO

Se også 
 Løgstrup Arkivet
 Teoltryk

Ekstern henvisning 
 Hjemmeside for Afdeling for Teologi 

Teologiske Fakultet, Det
Teologiske Fakultet, Det (Århus Universitet)
Teologiske Fakultet, Det (Århus Universitet)
Hymer Group

Hymer Group er en tysk koncern, der producerer fritidskøretøjer som autocampere, campingvogne og mobilhomes og derudover udbyder andre produkter, som f.eks. udlejning og finansiering, i tilknytning til køretøjerne. 

Hymer startede i 1930'erne med at producere campingvogne, og fra 1972 autocampere. Hymer har gennem årene være en af branchens mere innovative virksomheder, og er gennem opkøb og fusioner i dag en af de helt store europæiske fritidskoncerner.

Mærker 
 Hymer (autocampere og campingvogne)
 Bürstner (autocampere,campingvogne og mobilhomes)
 Dethleffs (autocampere, campingvogne og mobilhomes)
 LMC (Lord Münsterland Caravans) (autocampere og campingvogne)
 T.E.C. (autocampere og campingvogne)

Eksterne henvisninger 

Køretøjsproducenter fra Tyskland
Sarah Juel Werner

Sarah Juel Werner (født 27. juli 1992) er en dansk skuespiller. Hun fik sin første store hovedrolle i spillefilmen Ulvepigen Tinke som 9-årig. Ud over Ulvepigen Tinke har Sarah også lagt stemme til Lilo fra Disney-tegnefilmen Lilo & Stitch og har haft en birolle i Per Flys film Arven som datteren Marie-Louise.

I en alder af syv år gik hun til mime-undervisning og var med i en lille teatergruppe, der hed Søllerødderne. Hun har fået en del hoved- og biroller i nogle spillefilm efter sin medvirken i Ulvepigen Tinke.

Sarah er storesøster til barneskuespilleren Jonathan Werner Juel, som bl.a. spiller lillebror i julekalenderen Jesus og Josefine og halvbror i Karlas kabale.

I 2006 fik Sarah hovedrollen som Cecilie i DR's julekalender Absalons Hemmelighed.

Filmografi

Film

TV-serier

Eksterne henvisninger 
 

Skuespillere fra Danmark
Tegnefilmsdubbere fra Danmark
John Arne Riise

John Arne Riise (født 24. september 1980) er en tidligere norsk fodboldspiller. Riise var venstrebenet og normalt placeret som venstre back eller venstre midtbanespiller. Han var desuden kendt for sit gode skud og scorede bl.a. 21 ligamål i sin tid hos Liverpool. Efter skiftet til Fulham fra italienske AS Roma formåede Riise dog ikke at komme på måltavlen i sine 107 optrædener for London-klubben.

Karriere 
Riise blev født i Ålesund og spillede i den lokale klub Aalesunds F.K., men allerede efter et år på seniorholdet her, blev han hentet til franske AS Monaco i 1998. Især i sin anden sæson var han fast mand på holdet, der blev franske mestre i 2000, men da han udtrykte ønske om at komme til England, blev han efterhånden mindre anvendt. Der gik et år, inden han fik mulighed for at skifte til Liverpool.

Her fik han øjeblikkeligt succes, da han i sin debutkamp i UEFA Super Cup scorede kampens første mål. Det blev til yderligere 10 mål i den første sæson på trods af en position som back. Han fortsatte sit solide spil, og i januar 2006 skrev han under på en forlængelse af sin kontrakt til juli 2009. I sommeren 2008 skiftede Riise imidlertid til AS Roma. Her spillede han indtil den 13. juli 2011, hvor det blev officielt, at nordmanden skiftede til Fulham, som spillede i den bedste engelske liga, Premier League. Her blev han forenet med to holdkammerater fra det norske landshold: Hans lillebror Bjørn Helge Riise og den tidligere FCK'er, Brede Hangeland. Han vendte sidenhen tilbage til Ålesund, efter korte perioder hos andre klubber, hvor han stoppede karrieren i 2016.

På det norske landshold opnåede han hele 110 kampe og 16 mål, hvilket gør ham til dén norske fodboldspiller med flest optrædender for landsholdet. Han figurerede på det norske landshold fra 2000 til 2013.

Privatliv 
Riise har været gift med fotomodellen Guri Havnevik, og med hende har han en datter. Hans svigerfar, Øystein Amland Havnevik, var med til at åbne firmaet Canvas A/S, som de  sammen ejer. Det er svigerfaren, der står for den daglige drift.

Referencer

Eksterne henvisninger 

Fodboldspillere fra Norge
Fodboldspillere fra Aalesunds FK
Fodboldspillere fra Liverpool F.C.
Fodboldspillere fra AS Roma
Fodboldspillere fra AS Monaco FC
Fodboldspillere fra Fulham F.C.
Personer fra Ålesund
Deltagere ved det europæiske mesterskab i fodbold 2000
Golems øje

Golem øje er anden bog i Bartimæus trilogien skrevet af Jonathan Stroud og udgivet i 2004. Den er oversat til dansk af Tom Havemann og udgivet samme år.

Handling 

Handlingen foregår 2 år efter Amuletten fra Samarkand.

Nathan (også kendt som John Mandrake), er blevet minister for sikkerhed og er kommet i lære hos en ny troldkvinde (Jessica Whitwell). Eftersom han er blevet minister for sikkerheden har han også ansvar for at forfølge og stoppe Modstandsgruppen. Til det er han nødt til igen at søge hjælp hos Bartimæus, eftersom han har haft svært ved at finde andre behjælpelige ånder. Sammen prøver de at finde frem til Modstandsgruppen, men det er sværere end som så og John (Nathan) kommer ud i alvorlige problemer. Samtidig er der også et ukendt væsen som terroriserer hele byen, som viser sig at være umulig at stoppe.

Bøger i Bartimæus-trilogien
Litteratur i 2004
Bartimæus-trilogien

Bartimæus-trilogien (opr. Bartimaeus Trilogy) er en trilogi skrevet af den engelske forfatter Jonathan Stroud, oversat til dansk af Tom Havemann. 

 Amuletten fra Samarkand (2003)Oversat fra The Amulet of Samarkand (2003)
 Golems øje (2004)Oversat fra The Golem's Eye (2004)
 Ptolemæusporten (2005)Oversat fra Ptolemy's Gate (2005)

I 2010 udkom en fortsættelse til serien, nemlig en prequel kaldet The Ring of Solomon. Den blev oversat til dansk i 2012 som Salomons Ring.

Magi
Magien i serien indbefatter cirkelformede kridttegnede ritualer, en til hver af de forskellige ånder. Der skal også bruges røgelse, stearinlys og formler. Meningen er at fremkalde og fastholde en ånd fra det andet sted. Når man påkalder en ånd, skal man indsætte åndens navn i formlen. Hvis personen er kommet til at gøre det mindste forkert, har han ikke bundet ånden ordentligt, så kan den dræbe sin herre, for at komme tilbage til Det Andet Sted.

De forskellige ånder som kan tilkaldes med denne form for magi er djævlinge, foliot, djinn, afrit og marid.

Man kan spærre en ånd inde i næsten hvad som helst (det plejer at være djævlinge og folioter).

Det største og sværeste af al magi er at lave Ptolemæus-porten, der er modsat af alle andre påkaldelser. I stedet for at trække en ånd fra Det Andet Sted til jorden, sendes troldmanden selv til det andet sted.
Luis Garcia

Luis Javier García Sanz (født 24. juni 1978) er en tidligere spansk fodboldspiller. Han har spillet for blandt andet FC Barcelona, Liverpool F.C., Atletico Madrid og Racing Santander.

Fodboldspillere fra Spanien
Fodboldspillere fra FC Barcelona
Fodboldspillere fra Real Valladolid
Fodboldspillere fra CD Tenerife
Fodboldspillere fra Atlético Madrid
Fodboldspillere fra Liverpool F.C.
Fodboldspillere fra Racing Santander
Fodboldspillere fra Panathinaikos
Fodboldspillere fra FC Barcelona B
Deltagere ved verdensmesterskabet i fodbold 2006
Nes (Buskerud)

Nes i Buskerud er en kommune i Viken fylke i Norge.
Den grænser i nord til Gol, i øst til Sør-Aurdal, i sydøst til Flå, i sydvest til Nore og Uvdal, og i vest til Ål. Højeste punkt er Hallingnatten der er 1.314 moh.

Areal og befolkning 
De fleste af kommunens indbyggere bor i Nesbyen, Espeset, Eiddal, Sjong, Børtnes, Bromma, Svenkerud og på Liahaugen. Kommunecenteret ligger i Nesbyen der ligger ved den nordlige ende af søen Brommafjorden.

Seværdigheder 
 Hallingdal Museum, friluftsmuseum
 Vassfaret, et berømt dalstrøg der er fredet, og med flere mindre naturparker for at give yngleplads for bjørne
 Gardnos krater, stort nedslagskrater for en 250 meter stor meteorit

Kendte personer fra Nes 
 Hans Gude (1825-1903), nationalromantisk maler, der blandt andet har malet Nes stavkirke som blev nedrevet 1864
 Eilif Peterssen (1852-1928), maler
 Fernanda Ytteborg (1869-1954), kunstsamler
 Lars Roar Langslet. forfatter og tidligere kulturminister
 Reidun Brusletten Norges første bistandsminister
 Jørgen Christensen Garnaas (1723-98), træskærer og postkører

Eksterne henvisninger 

 Officiel side om Nesbyen

Kommuner i Viken
Kommuner i Buskerud
Hans Gude

Hans Fredrik Gude (født 13. marts 1825 i Christiania, død 17. august 1903 i Berlin) var en af Norges betydeligste nationalromantiske malere. 

Hans landskabsmalerier formidlede storheden i det norske landskab, i mange tilfælde knyttet til højfjeldet. Senere blev hans motivkreds mere knyttet til kysten. Brugen af lys og skygge, skyer og solgennembrud er typisk i mange af Gudes malerier. Gudes betydning som lærer og inspirator for en generation af malere kan ikke overvurderes. Hans økonomiske støtte til mange kommende berømtheder var med til at lægge grunden til en guldalder i norsk malerkunst.

Hans måske mest kendte maleri er Brudefærd i Hardanger, som han malede sammen med Adolph Tidemand. Gude malede landskabet og Tidemand personerne. Maleriet blev stillet som tableau i 1849 på Christiania Theater, hvor et stort mandskor uropførte en sang af komponisten Halfdan Kjerulf og digteren Andreas Munch med udgangspunkt i maleriet.

Litteratur 
 Frode Haverkamp. Hans Gude. Aschehoug, 1992
 Hans Gude. Af Hans Gudes liv og værker : kunstnerens livserindringer. Udgivet og med en biografisk indledning af Lorentz Dietrichson. 1899

Eksterne henvisninger 
 

 Kunstnere i Akershus biografi, og om tilknytning til fylket

Malere fra Norge
Landskabsmalere
Personer fra Oslo
Nordmænd i 1800-tallet
Langholt

Langholt henviser til flere artikler:
 Langholt (by) – en bebyggelse, et ejerlav og en landbrugsejendom i Horsens Sogn, Aalborg Kommune
 Langholt (Skæve Sogn) – en bebyggelse i Skæve Sogn, Frederikshavn Kommune
 Langholt Hovedgård – en herregård i Aalborg Kommune nær byen Langholt
 Langholt (Sydslesvig) – en landsby i Sydslesvig
 Langholt (Reykjavik) – en bydel i Reykjavik, Islands hovedstad
Algestrup (Føllenslev Sogn)

Algestrup (tidligere: Alkestrup) er en herregård der ligger i Føllenslev Sogn i Nordvestsjælland. Navnet på gården skrives i dag som Algistrup.

Algestrup Gods er på 260,8 hektar med Dalgården og Skovlyst

Ejere af Algestrup 

 (1728-1756) Frederik Adeler
 (1759-1769) Helmuth Gotthardt von Barner
 (1769-1782) Henriette Margrethe Lente gift (1) Adeler (2) von Barner
 (1782-1809) Leopold Theodor von Barner
 (1809) Regitze Sophie Krabbe gift von Barner
 (1809-1823) Johannes Schartau
 (1823-1839) Frederik 6.
 (1839-1842) Christian 8.
 (1842-1854) Hans Hansen
 (1854-1867) Vilhelm Maag
 (1867-1919) Jacob Christian Henrik Lemvigh
 (1919-1920) Slægten Lemvigh
 (1920-1935) Elisabeth Charlotte Lemvigh
 (1935-1964) Ib Holger Lemvigh (far)
 (1964-2000) Ib Holger Lemvigh (søn)
 (2000-2005) Ib Holger Lemvigh / Jacob Christian Henrik Lemvigh
 (2005- ) Jacob Christian Henrik Lemvigh

Udbygninger 

 (ca. 1800) Enetages stråtækt og teglhængt bindingsværksbygning
 (1834) Hovedbygningen opført efter brand
 (1867) Hovedbygningen ombygget
 (1876-1884) To tilbygninger
 (1956) Erik Herløw

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt